laion/Wikipedia-Exotic huggingface dataset:
לאוניד רדזיחובסקי

לאוניד אלכסנדרוביץ' רדזיחובסקי (ברוסית: Леонид Александрович Радзиховский; נולד ב-1 בנובמבר 1953) הוא פובליציסט, מדען-פסיכולוג ועיתונאי רוסי-יהודי. רדזיחובסקי בעל טור בעיתון רוסיסקאיה גאזטה, ומשתתף קבוע בתוכניות של תחנת הרדיו "הד מוסקבה". רדזיחובסקי נולד במוסקבה למדען אלכסנדר פרידנשטיין (רו'). למד בפקולטה לפסיכולוגיה באוניברסיטת מוסקבה, וסיים את לימודי ב-1975. אחר כך עבד במכון המחקר לפסיכולוגיה כללית ופדגוגית של האקדמיה למדעי הפדגוגיה של ברית המועצות. שם סיים עבודת דוקטורט המוקדשת למחקריו של לב ויגוצ'קי. בין השנים 1992–1993 הוא היה פרשן פוליטי בערוץ 1, אוסטנקינו. ב-1995 החל לעבוד כפרשן פוליטי של תחנת הרדיו "הד מוסקבה". ב-5 באפריל 1995 הפך לחבר הדומה הממלכתית של הפדרציה הרוסית (הדומה הראשונה). בשנת 1996 כתב נאומים של המועמד לנשיאות הפדרציה הרוסית אלכסנדר לבד. חתן פרס "איש השנה" של פדרציית הקהילות היהודיות של רוסיה (2005). מדיה וקבצים בנושא לאוניד רדזיחובסקי בוויקישיתוף לאוניד רדזיחובסקי, ברשת החברתית פייסבוק לאוניד רדזיחובסקי, סרטונים בערוץ היוטיוב http://www.intelros.ru/pdf/Rus_Jornal/52_eng/5.pdf ערך זה הוא קצרמר בנושא רוסים ובנושא תקשורת. אתם מוזמנים לתרום לוויקיפדיה ולהרחיב אותו.
אריק סיידל

אריק סיידל (באנגלית: Erik Seidel; נולד ב-6 בנובמבר 1959) הוא שחקן פוקר יהודי אמריקאי. בשנת 2010 נבחר להיכל התהילה של הפוקר. סיידל נולד וגדל בניו יורק. כשהיה צעיר שיחק שש בש מקצועני ובהמשך עבד בסוחר בבורסה לניירות ערך בניו יורק. סיידל זכה בצמיד אליפות העולם בפוקר הראשון שלו בטורניר לימיט טקסס הולדם ב-1992, בו הרוויח 168 אלף דולר. בהמשך זכה ב-8 צמידים נוספים בסוגי משחקים שונים, בניהם לימיט ופוט לימיט אומהה הולדם ו-Deuce to Seven. ב-2021 זכה בצמיד התשיעי שלו, והראשון באינטרנט, כשניצח את טורניר ה-Super Million$ High Roller והרוויח כ-978 אלף דולר. סיידל זכה באירוע המרכזי של ה-WPT, ב-Foxwoods Poker Classic ב-2008. ב-2010 נבחר להיכל התהילה של הפוקר. ב-2023 זכה סיידל בצמיד העשירי שלו, כאשר ניצח את טורניר ה-Super High Roller שהתקיים באיי בהאמה, ובכך נכנס למועדון מצומצם של שחקנים אשר זכו ב-10 צמידים או יותר. נכון לדצמבר 2023, סיידל זכה בסך של כ-45.5 מיליון דולר מטורנירי פוקר, כשמתוכם כ-9.5 מיליון דולר בסבב אליפות העולם וכ-2.5 מיליון דולר ב-WPT והוא מקום שביעי ברשימת המרוויחים ביותר בעולם לפי אתר The Hendon Mob. הזכייה ב-2021 הייתה בטורניר Super Million$ High Roller אשר התקיים באינטרנט הזכייה ב-2023 הייתה בטורניר Super High Roller אשר התקיים באיי בהאמה מדיה וקבצים בנושא אריק סיידל בוויקישיתוף אריק סיידל, באתר The Hendon Mob אריק סיידל, באתר Global Poker Index אריק סיידל, באתר אליפות העולם בפוקר אריק סיידל, באתר סבב הפוקר העולמי Dan Harrington and Erik Seidel Inducted Into 2010 Poker Hall of Fame, באתר CardPlayer, ‏19 באוקטובר 2010 (באנגלית) Connor Richards,‏ Erik Seidel Joins Exclusive 10-Bracelet Club, Wins WSOP Paradise Super High Roller ($1,704,400), באתר PokerNews,‏ 9 בדצמבר 2023 (באנגלית)
מנחם מנדל חכם

הרב מנחם מנדל חכם (ל' באב ה'תרפ"ט, 5 בספטמבר 1929 – כ"ד בחשוון ה'תשס"ז, 15 בנובמבר 2006) היה רב ישראלי–רומני, ששימש כרבן של הערים גאלאץ, שאץ ואור עקיבא. חכם נולד בעיר גאלאץ למשפחת חסידי שטפנשט. בשנת ה'תש"ט נישא לגיטל, בת הרב נפתלי בוימן מרדאוץ. בשנת ה'תש"ח, לאחר שלמד כתיבת סת"ם, שחיטה ומילה, מונה לרבהּ של שאץ. בשנת ה'תש"י מונה לרבהּ של עיר הולדתו, גאלאץ. בכ"ד באלול ה'תשכ"ג עקר מבוקרשט לווינה, וממנה עלה לישראל. בתחילה השתכן בבני ברק, ולאחר מכן עבר לגבעת שמואל, בה שימש כרב שכונת קריית ישראל, שכונה המאוכלסת בעולי רומניה, במשך 11 שנים. בי"ג בתמוז ה'תשמ"ב מונה לרבהּ של אור עקיבא, תפקיד בו שימש עד ליום פטירתו. לאחר פטירתו נקרא על שמו רחוב בעיר. להורדה: עלון שטפנשט 'באר בשדה' מס' 257 לפרשת חיי שרה תשפ"א, באתר שטפנשט., ‏2020-11-12 איתי טטרו, בשבת: יום פטירתו של רב העיר אור עקיבא בעבר, הרב מנחם חכם ז"ל; שיעור לזכרו יערך בבית המדרש בעיר [וידאו], באתר מגדלור ניוז, ‏2021-10-29 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אימרה דוצי

אימרה דוצי (בהונגרית: Dóczi Imre;‏ 16 ביולי 1882 – 6 בדצמבר 1943) היה רופא יהודי-הונגרי לוחם חשוב ומרכזי באלכוהוליזם ומנהל הספרות בהונגריה נגד צריכת משקאות אלכוהולים. ייתכן שנספה בשואה. לא ידוע כמעט דבר על קורות חייו, למעט מרכזיותו במלחמה באלכוהוליזם בהונגריה, כמו כן ערך את ספריית הספרים נגד אלכוהול. כתב חוברות רבות, עבודת גמר ומחקרים בנושא האלכוהול. הוא היה העורך של כתב העת Alcoholism - The Central Bulletin of Abstinent Associations in Hungary. היבטים כלכליים לאומיים בסוגיית האלכוהול, בודפשט, 1906. תפקיד הנשים בתנועה נגד אלכוהול, בודפשט, 1907. משימת המנהל הציבורי במאבק באלכוהול, בודפשט, 1913. אלכוהול והשפעותיו על הילד, בודפשט, העשור השני של המאה ה-20. אימרה דוצי. דו"ח הקונגרס הבינלאומי ה-14 נגד אלכוהוליזם, בודפשט. אלכוהוליזם בהונגריה (בהונגרית) לקסיקון יהודי הונגרי. 1929. עורך פטר אויווארי. אימרה דוצי. גזה פטריק ואימרה ברצה : השנים 1901–1910. אוסף של ספרים, כתבי עת, אטלסים ומפות הונגריות שפורסמו במאות ה-19 וה-20 עם רפרטואר כתבי העת המדעיים (I – II), בודפשט, 1917–1928 שאנדור קוזוצ'ה : ספרנות הונגרית 1911–1920 (I – II), בודפשט, 1939–1942 Alkoholizmus. Az –. A magyarországi abstinens egyesületek központi közlönye. Felelős szerkesztő dr. Hollós József, főmunkatárs dr. Stein Fülöp, társszerkesztő dr. Madzsar József és (később) felelős szerkesztő dr. Dóczi Imre. I–VI. évfolyam. (4-r.) Bpest, 1905–1910. Ny. Wodiáner F. Dóczi Imre. Nemzetgazdasági szempontok az alkoholkérdésben. (8-r. 8 l.) Bpest, 1906. Wodianer F. és fiai kvny Dóczi Imre. A nők feladata az alkoholellenes mozgalomban. (8-r. 8 l.) Bpest, 1907. Wodianer F. és fiai kvny. Alkoholellenes egyesületek országos ligájának kiadványai. Az –. Bp., 1913–14. Wodiáner-ny. Politzer biz. 1. Cholnoky Jenő: Az alk… Alkoholellenes Könyvek Tára. Szerkeszti: Dóczi Imre. Bp., é. n. Kiadja az „Alkoholizmus” szerkesztősége. 17. Forel Ágost: Az orvo… Dóczi Imre. Kongresszusi beszámoló az 1913. évben Milánóban megtartott XIV. nemzetközi alkoholizmus elleni kongresszusról. Ld. Al… ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אימרה דוצי".
ישעיה שנייבאלג

הרב ישעיה שנֵייבַּאלג (ז' באלול ה'תר"ף, אוגוסט 1920 – י"ח בתשרי ה'תשס"ג, ספטמבר 2002) היה רב ישראלי–רומני, שכיהן כרב המושב בני ראם וכראש בד"ץ מחזיקי הדת. שנייבאלג נולד במרגיטה שבחבל טרנסילבניה הרומני לשרה והרב דוד צבי שנייבאלג. הוא למד בישיבת בית ישראל ודמשק אליעזר, בראשה עמד אביו, והוסמך לרבנות אצל הרב חיים מרדכי רולר. עם פרוץ מלחמת העולם השנייה נסגרה הישיבה והתושבים הועברו לגיטאות. הוא נשלח לטרנסניסטריה (ליד מולדובה), ולאחר המלחמה עבר לצ'רנוביץ ואחר כך לבוקרשט. בי"ז באב ה'תש"ו נישא למירל בריינא, ביתו של האדמו"ר רבי שלום אייכנשטיין מזידיטשוב. לאחר נישואיו שהה בגרוסוורדיין, שם נסמך שוב לרבנות, על ידי הרבנים יצחק יעקב וייס ודוד שפרבר. בשנת ה'תש"ז מונה לרב העיירה אלבה יוליה, ובחודש חשוון ה'תש"ח קיבל משרת דיינות בדעעש. בחודש אלול ה'תש"י עלה לישראל והתגורר בשכונת ימין משה שבירושלים. בל' בשבט ה'תשי"ג נפטרה אשתו. הוא נישא בשנית לבאשה שפירא, בת ר' דוד בעל הבני ציון. בשנת ה'תשט"ז עבר להתגורר במושב החרדי בני ראם, והפך לרבו. בשנת ה'תשמ"א עבר לגור בשכונת רמת אלחנן בבני ברק, ומונה לראש בד"ץ מחזיקי הדת. בי' בטבת ה'תשמ"ד נפטרה אשתו. הוא נישא בשלישית לאסתר עקשטיין לבית ברקוביץ'. נפטר בי"ח בתשרי ה'תשס"ג, ונקבר בהר המנוחות בירושלים. מאשתו הראשונה שרה חנה פייגא, אשת רבי שמואל יעקב קאהן, האדמו"ר מתולדות אברהם יצחק. רבי חיים יחיאל אהרן מאיר, האדמו"ר מזידיטשוב בני ברק. רבי יצחק אייזיק, האדמו"ר מזידיטשוב – באר שבע, המתגורר בבורו פארק. רבי פנחס חיים, האדמו"ר מווערצקי. רבי ישראל, האדמו"ר מזידיטשוב-באלחוב (נפטר בכ"ז בניסן ה'תשע"ג). מאשתו השנייה רבי בן ציון, האדמו"ר מראזלא. הענדל, (נפטרה בח' באלול תש"ף). אשת רבי יהושע העשיל מוסקוביץ', האדמו"ר משאץ–מונטריאול ראדא, אשת רבי יחיאל מאיר רוזנבוים, האדמו"ר מראחוב. רבי דוד צבי רוזנבוים, האדמו"ר ממז'יבוז'. נצח ישעיה, עמודים רס"ט–רפ"ט (בני ברק, ה'תשס"ט), בהם מפורטים תולדות חייו. אברהם פוקס, ישיבות הונגריה בגדולתן ובחורבנן, ח"ב, ירושלים-תשמ"ז, עמוד 247 אהרן סורסקי, תולדות החינוך התורתי, עמוד שנ"ד ברוך דיין האמת: האדמו"ר מבאלחוב זצ"ל הלך לעולמו - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2013-04-07 אבל כפול: הרבנית משאץ מונטריאול נפטרה שבוע אחרי חמיה האדמו"ר זצוק"ל - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2020-08-29 כל רגע - בד"ה: אשת האדמו"ר החדש נפטרה בערב שבת, באתר kore.co.il
גלינסטאן

גלינסטאן (Galinstan) הוא שם מסחרי לתערובת אוטקטית המורכבת מגליום, אינדיום ובדיל. ביחס משקלי של 68.5% גליום, 21.5% אינדיום ו10.0% בדיל. בהרכב זה טמפרטורת ההתכה 19°C-. כסגסוגת מתכתית נוזלית בטמפרטורת החדר גלינסטאן משמש כתחליף לכספית במדחום וכתחליף לסגסוגת הראקטיבית נתרן-אשלגן. השם הוא הלחם של שלושת המרכיבים gallium, indium, stannum (בלטינית בדיל - Stannum). טמפרטורת הרתיחה: מעל 1300°C ב 500°C לחץ האדים < 10-8 מילימטר כספית לא מסיס במים ובממסים אורגנים מוליכות חום: 16.5 W·m−1·K−1 מוליכות חשמלית: S/m 3.46×106 החומר הנוזלי נוטה להדבק למשטחים של חומרים דוגמת זכוכית, תכונה המקטינה את יעילותו בהשוואה לכספית מדיה וקבצים בנושא גלינסטאן בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
קרחון בארט

קרחון בארט (באנגלית: Barrett Glacier) הוא קרחון ברכס הרי הנסיך אולף שבהרי המלכה מוד, באזור חוף דופק של שטח חסות רוס שבאנטארקטיקה. הקרחון מנקז את המדרונות הצפוניים של הרי הנסיך אולף. אורכו של הקרחון 30 קילומטרים. הקרחון זורם בין גבעות גברו לבין מצוקי לונגהורן. הקרחון נשפך אל מדף הקרח רוס. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964. הקרחון נקרא על שם פיטר בארט (Peter Barrett), גאולוג חבר המשלחת. היסטוריית ניו זילנד, אתר ממשלתי
מצודת בריס

מצודת בריס או מצודת הבירה הייתה מצודה, שנבנתה מצפון להר הבית בירושלים שהתקיימה בתקופת הממלכה החשמונאית. נחמיה מתייחס ל"בירה" על הר הבית או בסמוך לה. ייתכן שזו הייתה קודמתה או זהה למבצר ההלניסטי המוזכר באיגרת אריסטיאס. לא ברור אם מבנה זה נהרס תחת הסלאוקים או במהלך מרד המכבים. יש הרואים בבירה זו את המשכה של מגדל חננאל. הבריס נבנה מחדש או שימש כמעון-מבצר תחת החשמונאים בסוף המאה ה-2 לפנה"ס. מעט ידוע על צורתו מלבד היותו מלבני ובעל מספר מגדלים גבוהים, שאחד מהם היה ידוע בשם "מגדל סטראטון". הכהן הגדול התגורר בבארי, ויוספוס מדווח שהורקנוס הראשון בילה בו יותר מאשר בארמון החשמונאים בעיר העליונה של ירושלים. הבריס חוברה להר הבית במעבר תת-קרקעי והיו בה גם בגדי הקודש שלבש הכהן הגדול. הבריס הייתה תחת מצור של פומפיוס במהלך המצור שלו על ירושלים בשנת 63 לפנה"ס, במהלכו נפל אחד ממגדליה בעת המתקפה הרומית. תחת הורדוס הגדול עברה מצודת בריס החשמונאית שיפוץ או בנייה מחדש, ושמה שונה לאנטוניה לכבוד מרקוס אנטוניוס. ככל הנראה התייחס רבי יוחנן לבירה זו באומרו ”מגדל היה עומד בהר הבית והיה קרוי בירה” (תלמוד ירושלמי, מסכת פסחים, פרק ז', הלכה ח'). עם שרידי הבירה מזוהים שלושה בורות שבמתחם הר הבית: בורות מספר 15 ו־16 ובור 46 שנהרס בחלקו בידי פועלי הורדוס כאשר הרחיבו את תחומי ההר ובנו את הכותל המערבי של ימינו. חלק מהשרידים מצפון להר הבית זוהו בהיסוס עם בריס החשמונאית. על פי התפיסה המודרנית, מבצר זה בוודאי היה ממוקם בקרבת הפינה הצפון מערבית של הר הבית, כפי שתיאר יוסף בן מתתיהו. מכיוון שבקשות לאפשר חפירה ארכאולוגית בתוך חומות הר הבית הנוכחיות נדחו על ידי הווקף המנהל את השטח, העדויות העדכניות אינן מאפשרות לקבוע את היקף וגבולותיו המדויקים של המבנה. עיר דוד הבירה התלמית מצודת החקרא מצודת אנטוניה מגדל דוד נחמיה, ב', ח' וז', ב' The Letter of Aristeas, 100. Translation by R. H. Charles ארנון סגל, ‏שלושה מבצרים זרים: סיפור של בנייה והרס בהר הבית, בעיתון מקור ראשון, 28 בנובמבר 2021 Wightman, Gregory J. (1991). "Temple Fortresses in Jerusalem Part II: The Hasmonean Baris and Herodian Antonia". Bulletin of the Anglo-Israeli Archaeological Society. 10: 7–35. יוסף בן מתתיהו, ‏תולדות מלחמת היהודים עם הרומאים, ספר ראשון, פרק שביעי, ד, באתר "דעת" יוספוס, תולדות מלחמת היהודים עם הרומאים, v:4, XXI:1. יוספוס, קדמוניות היהודים, XIII:307, XV:409, XVIII:91–94. מוזכר גם בתלמוד בבלי, מסכת יומא, דף ב', עמוד א' Bahat, Daniel. 1994. "The Western Wall Tunnels" in Ancient Jerusalem Revealed, Jerusalem: Israel Exploration Society, p. 185. Levine, Lee I. 2002. Jerusalem: Portrait of the City in the Second Temple Period. Philadelphia: Jewish Publication Society, pp. 112–113. ISBN 978-0-8276-0750-7 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מצודת בריס".
אף אחד משנינו

אף אחד משנינו הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, בנובמבר 1997, ונכלל באלבום הבכורה של הזמר, מלטף ומשקר, כרצועה השנייה. את מילות השיר חיבר לידר, לצד יועד נבו שגם הפיק את השיר. השיר נכנס למצעד הסינגלים השבועי של רשת ג' ב-11 בינואר 1998, במקום ה-15. "אף אחד משנינו" הגיע לשיאו במצעד ב-15 בפברואר אותה השנה, כשדורג במקום השני. הוא שהה בעשרים השירים הפותחים של המצעד תשעה שבועות רצופים. כמו כן, הוא ניצב במקום ה-38 במצעד השירים לשנת ה'תשנ"ח. סרטון השיר "אף אחד משנינו" באתר יוטיוב Af Echad Mishneynu - אף אחד משנינו, Genius
בני ביניון

בני ביניון (באנגלית: Lester Ben Binion ;‏ 20 בנובמבר 1904 – 25 בדצמבר 1989) היה הבעלים של בית הקזינו ומלון ה-Horseshoe, בעל קריירה פלילית עשירה ורוצח מורשע אמריקאי. בניון יצר את אליפות העולם בפוקר והקים את היכל התהילה של הפוקר, אליו נכנס ב-1990 לאחר מותו. ביניון נולד וגדל בפיילוט גרוב שבטקסס. לפי דו"ח ה-FBI עליו, הקריירה הפלילית שלו החלה ב-1924 וכללה גניבה, החזקת נשק מוסתר ושני מקרי רצח. בגיל 18 עבר לאל פאסו ועסק בהברחת אלכוהול בתקופת היובש. ב-1928 הקים לוטו לא חוקי בדאלאס. ב-1931 הורשע ברצח של מבריח האלכוהול האפרו-אמריקאי פרנק בולדינג, ונגזר עליו מאסר על תנאי של שנתיים. ב-1936 הקים רשת של משחקי קובייה בבתי מלון שונים ברחבי דאלאס ועד סוף שנה זו ארגן את רוב ההימורים הלא חוקיים בעיר. באותה השנה ביניון ואדם נוסף רצחו את בן פריידן, מתחרה שלו בעולם ההימורים. ביניון הורשע ברצח אך בהמשך הרשעה זו בוטלה מפני הגנה עצמית. ב-1938 ביניון ואדם נוסף אחר רצחו את סם מורי, מתחרה נוסף שלו, אך הוא לא הועמד לדין על כך. בשנות הארבעים היה לראש הפשע המאורגן בדאלאס. בתקופה זו נכנס גם לפורט וורת' והשתלט על הפשיעה בעיר. ב-1951 ביניון רכש קזינו ובית מלון בלאס וגאס ופתח בהם את ה-Horseshoe. אחת האטרקציות המוכרות בקזינו הייתה פרסה עם מיליון דולר בשטרות של 10,000. ב-1953 הורשע בעבירות מס וכתוצאה מעלויות המשפט וגזר הדין, מכר את רוב חלקו ב-Horseshoe. ב-1957 משפחת ביניון רכשה בחזרה את חלקו. בעקבות ההרשעה איבד את היכול לקבל רישיון הימורים ובנו ג'ק ביניון ניהל רשמית את הקזינו. ביניון נפטר מאי-ספיקת לב בגיל 85. ביניון נהג לארגן משחקי פוקר עם עלויות כניסה גבוהות. ב-1970 הזמין שבעה שחקני פוקר מוכרים למשחק טקסס הולדם, שבסופו ערך הצבעה בה השחקנים בחרו את השחקן הטוב ביותר באותו המשחק והם בחרו בג'וני מוס. שנה לאחר מכן ארגן טורניר עם עלות כניסה של 5,000 דולר, שלימים היה לטורניר המרכזי הראשון של אליפות העולם בפוקר. ב-1979 הקים את היכל התהילה של הפוקר במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת ב-Horseshoe. Blood Aces: The Wild Ride Of Benny Binion, Doug Swanson מדיה וקבצים בנושא בני ביניון בוויקישיתוף בני ביניון, באתר "Find a Grave" (באנגלית) Benny Binion Is Dead; Casino Owner Was 85, באתר הניו יורק טיימס (באנגלית) Poker Hall of Fame, באתר אליפות העולם בפוקר (באנגלית)
לאונרדו (שיר)

לאונרדו הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באוגוסט 1997, ונכלל באלבום הבכורה של הזמר, מלטף ומשקר, כרצועה הרביעית. את מילות השיר חיבר לידר, לצד יועד נבו שגם הפיק את השיר. השיר נכנס למצעד הסינגלים השבועי של רשת ג' ב-14 בספטמבר 1997, במקום העשרים. "לאונרדו" הגיע לשיאו במצעד ב-26 באוקטובר אותה השנה, כשדורג במקום התשיעי. הוא שהה בעשרים השירים הפותחים של המצעד חמישה שבועות רצופים. כמו כן, הוא ניצב במקום ה-28 במצעד השירים לשנת ה'תשנ"ח. לאונרדו, באוסף המוזיקה הישראלית Leonardo - לאונרדו, Genius
אדי קינגסטון

אדוארד מור (באנגלית: Edward Moore; נולד ב-12 בדצמבר 1981) הידוע יותר בשם הבמה שלו, אדי קינגסטון הוא מתאבק אמריקאי, המופיע בארגון ההיאבקות All Elite Wrestling‏ (AEW). קינגסטון החל את הקריירה בהיאבקות מקצועית בשנת 2002 והופיע עבור ארגוני היאבקות עצמאיים מרובים כמו Evolve,‏ National Wrestling Alliance‏ (NWA),‏ Chikara,‏ Combat Zone Wrestling‏ (CZW),‏ Impact Wrestling,‏ Pro Wrestling Guerrilla‏ (PWG) ו-Ring of Honor‏ (ROH). קינגסטון ניחן בכישורי הדיבור שלו ונחשב לאחד הטובים על המיקרופון בהיסטוריה של הענף. הישגים בארגון ההיאבקות All American Wrestling / AAW: Professional Wrestling Redefined אליפות העולם של AAW (פעמיים) אליפות הזוגות של AAW (פעם אחת) - ביחד עם דייוויד סטאר וג'ף קוב הישגים בארגון ההיאבקות American Championship Entertainment – ACE אליפות מחלקת היהלום של ACE (פעם אחת) הישגים ברשת הטלוויזיה CBS Sports טירון השנה (2020) דברן השנה (2020) הישגים בארגון ההיאבקות Chikara אליפות הגרנד של Chikara (פעם אחת) הישגים בארגון ההיאבקות Combat Zone Wrestling - CZW אליפות העולם במשקל כבד של CZW (פעמיים) אליפות הזוגות של CZW (פעמיים) - ביחד עם ג'וקר (1) ודרייק יאנגר (1) הישגים בארגון ההיאבקות DDT Pro-Wrestling אליפות איירון מן במשקל הבי מטאל (פעם אחת) הישגים בארגון ההיאבקות EGO Pro Wrestling – EPW אליפות במשקל כבד של EPW (פעם אחת) הישגים בארגון ההיאבקות Evolve אליפות הזוגות של Evolve (פעם אחת) - ביחד עם ג'ו גייסי הישגים בארגון ההיאבקות Glory Pro אליפות כתר התהילה (פעם אחת) הישגים בארגון ההיאבקות Independent Wrestling Association Mid-South – IWA Mid-South אליפות במשקל כבד של IWA Mid-South (פעם אחת) אליפות הזוגות של IWA Mid-South (פעמיים) - ביחד עם בלאקג'ק מרציאנו (1) והומיסייד (1) הישגים בארגון ההיאבקות Jersey All Pro Wrestling – JAPW אליפות מדינת ניו ג'רזי של JAPW (פעם אחת) אליפות הזוגות של JAPW (פעם אחת) - ביחד עם הומיסייד הישגים במגזין ההיאבקות Pro Wrestling Illustrated – PWI PWI דירג אותו במקום ה-75 מתוך 500 המתאבקים הטובים ביותר לשנת 2021 הישגים בארגון ההיאבקות Ring of Honor - ROH אליפות העולם של ROH (פעם אחת) הישגים במגזין הספורט Sports Illustrated דורג במקום ה-10 מתוך 10 המתאבקים הטובים ביותר של השנה (2020) הישגים בארגון ההיאבקות Top Rope Promotions – TRP אליפות במשקל כבד של TRP (פעם אחת) הישגים במגזין ההיאבקות Wrestling Observer Newsletter – WON הטוב ביותר בראיונות (2020) פיוד השנה (2020) - נגד ג'ון מוקסלי הישגים בארגון ההיאבקות World Star Wrestling Federation – WSWF אליפות במשקל כבד של WSWF (פעם אחת) מדיה וקבצים בנושא אדי קינגסטון בוויקישיתוף אדי קינגסטון, ברשת החברתית אקס (טוויטר) אדי קינגסטון, באתר Online World of Wrestling CM פאנק חושב שאדי קינגסטון הוא הטוב ביותר על המיקרופון
תמיד אהבה

תמיד אהבה הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באוקטובר 1997, ונכלל באלבום הבכורה של הזמר, מלטף ומשקר, כרצועה השלישית. את מילות השיר חיבר לידר, לצד יועד נבו, שגם הפיק את השיר. השיר נכנס למצעד הסינגלים השבועי של רשת ג' ב-26 באוקטובר 1997, במקום העשרים. "תמיד אהבה" הוא הסינגל היחיד מתוך האלבום מלטף ומשקר שלא שהה כמה שבועות במצעד זה. הוא ניצב במקום השמיני במצעד השירים לשנת ה'תשנ"ח, חרף כישלונו בדירוגים השבועיים. Tamid Ahava - תמיד אהבה, Genius
פגם היעדרות

בקריסטלוגרפיה, פגם היעדרות הוא סוג של פגם נקודתי בגביש שבו קיים חוסר של אטום באחד מאתרי הסריג. לגבישים מטבעם יש פגמים, המכונים לעיתים פגמים גבישיים. פגם זה ידוע גם כפגם שוטקי בסריגים יוניים, למרות שבסריגים אלו הדפוסים אינם זהים. היעדרויות מתרחשות באופן טבעי בכל החומרים הגבישיים. בכל טמפרטורה נתונה, עד לנקודת ההתכה של החומר, קיים ריכוז שיווי משקל (יחס בין האטומים הנעדרים בסריג לאטומים הממוקמים במקומם הטבעי). בנקודת ההיתוך של מתכות מסוימות היחס יכול להגיע לכ-1:1000. תלות זו בטמפרטורה יכולה להיות מוערכת לפי הנוסחה: N v = N exp ⁡ ( − Q v / k B T ) {\displaystyle N_{\rm {v}}=N\exp(-Q_{\rm {v}}/k_{\rm {B}}T)} כאשר Nv הוא ריכוז ההיעדרויות, Qv היא האנרגיה הנדרשת להיווצרותו של פגם היעדרות, kB הוא קבוע בולצמן, T היא הטמפרטורה המוחלטת (קלווין), ו- N הוא ריכוז האתרים האטומיים, כלומר N = ρ N A / A {\displaystyle N=\rho N_{\rm {A}}/A} כאשר ρ היא צפיפות החומר, NA הוא קבוע אבוגדרו ו-A המסה האטומית. זה הוא הפגם הנקודתי הפשוט ביותר. במערכת זו חסר אטום באתר האטומי הטבעי שלו. היעדרויות נוצרות במהלך התגבשויות עקב תנודות של אטומים, סידור מקומי מחדש של אטומים, דפורמציה פלסטית והפצצות יוניות. היווצרות מלאכותית של פגם היעדרות אפשרית על ידי השקעת האנרגיה הדרושה בכדי לשבור את הקשרים בין האטום בתוך הגביש לבין האטומים השכנים שלו. ברגע שהאטום הזה מוסר מהאתר בסריג, הוא חוזר לפני הגביש וחלק מהאנרגיה מוחזרת מכיוון שנוצרים קשרים חדשים עם אטומים אחרים על פני השטח. עם זאת, האנרגיה התוחזר תהיה קטנה יותר מכיוון שעל פני השטח היווצרו פחות קשרים מאשר שהיו קיימים בתוך הגביש. ברוב היישומים פגמי היעדרות אינם רלוונטיים למטרה המיועדת של חומר, מכיוון שהם מעטים מדי או פזורים ברחבי חלל רב-ממדי בטווח גדול בצורה כזו שכוח או מטען יכולים לעקוף את ההיעדרות. במקרה של מבנים מוגבלים יותר כמו ננו-צינוריות פחמן לעומת זאת, מקומות פנויים ופגמים גבישיים אחרים יכולים להחליש באופן משמעותי את החומר. פגמים בגבישים מדיה וקבצים בנושא פגם היעדרות בוויקישיתוף פגם היעדרות, באתר אנציקלופדיה בריטניקה (באנגלית) Hong, J.; Hu, Z.; Probert, M.; Li, K.; Lv, D.; Yang, X.; Gu, L.; Mao, N.; Feng, Q. (2015). "Exploring atomic defects in molybdenum disulphide monolayers". Nature Communications. 6: 6293. Bibcode:2015NatCo...6E6293H. doi:10.1038/ncomms7293. PMC 4346634. PMID 25695374. Ehrhart, P. (1991) "Properties and interactions of atomic defects in metals and alloys", chapter 2, p. 88 in Landolt-Börnstein, New Series III, Vol. 25, Springer, Berlin Siegel, R. W. (1978). "Vacancy concentrations in metals". Journal of Nuclear Materials. 69–70: 117–146. Bibcode:1978JNuM...69..117S. doi:10.1016/0022-3115(78)90240-4. "Defects And Disorder In Carbon Nanotubes" (PDF). Philip G. Collins. נבדק ב-8 באפריל 2020. {{cite web}}: (עזרה)
ז'יגמונד אנגל

ז'יגמונד אנגל (בהונגרית: Engel Zsigmond; ראקופריבוץ, 5 באוקטובר 1880 – פראג, 1920) היה מחבר ספרי עיון במדעי החברה ועורך דין יהודי-הונגרי, אחיו הצעיר של קארוי אנגל, רופא, פרופסור באוניברסיטה. אנגל פעל רבות למען ילדים בכלל ויתומים בפרט והיה מחלוצי התחום. אנגל נולד במשפחה יהודית כבנם של בנימין אנגל ושל צציליה ברגר. ב-22 בנובמבר 1908 נשא לאישה בבודפשט את מרגיט גשיידט, שהייתה צעירה ממנו בשמונה שנים. אנגל עבד כנציג בתי היתומים בבודפשט, ועבודתו הספרותית והמדעית עסקה בעיקר בנושאי בהגנה על ילדים. לאחר נפילת הרפובליקה הסובייטית ההונגרית בשנת 1919 יצא לחו"ל, התיישב בפראג ומת שם. הוא שם קץ לחייו בגיל 40. סוגיות בסיסיות של הגנת ילדים (1902) מקורו והתפתחותו של הכסף (1902) זכותו של הילד מחוץ לנישואין (1904) הגנת ילדים ( 1918 ) הפילוסופיה של הגנת ילדים (1918) לקסיקון יהודי הונגרי. 1929. עורך פטר אויווארי. ז'יגמונד אנגל Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי) פאל גויאש: חייהם ויצירותיהם של סופרים הונגרים. Bp., אגודת הספרנים והארכיונאים ההונגרים, 1939-2002. מכרך 7 ועד הזמנה לחיצה. יאנוס ויצ'יאן. יוז'ף פלטינוס: חטאי הבנייה החופשית. מהדורה רביעית. ע"פ, 1938-1939. Buda-Bernwaliner József ny. A házasságkötés bejegyezve a Bp. VI. ker. állami házassági akv. 1459/1908. folyószáma alatt. A kommunista árvaszéki elnök öngyilkossága Prágában (1920. október 28.) Magyarország, 27. évfolyam, 255. szám
משחק הדיונון

האם התכוונתם ל... דיונון (משחק) – משחק ילדים קוריאני משחק הדיונון (סדרת טלוויזיה) – סדרת נטפליקס דרום קוריאנית
פטפיבאניה

פטפיבאניה (בהונגרית: Petőfibánya) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בפטפיבאניה מספר התושבים נמצא בירידה. כך, בשנת 1990 חיו בכפר 2,457 תושבים ובשנת 2021 רק 3,190 תושבים. עד שנת 1945 נקרא הכפר פרנייפוסטה (Pernyepuszta) וישנו תיעוד של שני יהודים מהכפר שנרצחו בשואת יהודי הונגריה. בכפר נמצאו ממצאים מהתיישבות מתקופת הברזל. עד שנת 1989 הכפר היה חלק מלרינצי, אז הפך לכפר עצמאי. מדיה וקבצים בנושא פטפיבאניה בוויקישיתוף אתר האינטרנט הרשמי של פטפיבאניה (בהונגרית) נתוני הכפר באתר הלמ"ס ההונגרי תיעוד יהודים מפרנייפוסטה שנרצחו בשואה באתר יד ושם
רוז'סנטמארטון

רוז'סנטמארטון (בהונגרית: Rózsaszentmárton) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם ברוז'סנטמארטון מספר התושבים נמצא בירידה. כך, בשנת 1990 חיו בכפר 2,153 תושבים ובשנת 2021 רק 1,918 תושבים. באזור נמצאו ממצאים מהתקופה הפרהיסטורית והיישוב הוקם לראשונה בסביבות שנת 1000 ומאז הוא מיושב לסירוגין. שמו הוזכר לראשונה בתעודות משנת 1231. יהודים חיו ברוז'סנטמארטון במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא רוז'סנטמארטון בוויקישיתוף אתר האינטרנט הרשמי של רוז'סנטמארטון נתוני הכפר באתר הלמ"ס ההונגרי תיעוד יהודי רוז'סנטמארטון שנרצחו בשואה מפקדי האוכלוסין של יהודי הונגריה, 1993